**Daniel Zaar** (s. 24. huhtikuuta 1994 Helsingborg, Ruotsi) on ruotsalainen jääkiekkoilija. Hän on pelipaikaltaan oikea laitahyökkääjä. Zaar laukoo oikealta.

Ura
---

### Seuraura

Zaar on Jonstorps IF:n kasvatti. Hän oli kaudella 2009–2010 seuran J18-junioreiden paras pistemies ja maalintekijä tehoilla 12+11=23. Zaar debytoi samalla kaudella vain 15-vuotiaana Jonstorpin miesten joukkueessa, jonka II-divisioonajoukkueessa hän pelasi neljä I-divisioonan nousukarsintaottelua tehopistein 1+1=2. Kaudeksi 2010–2011 Zaar siirtyi Rögle BK:n J18-junioreihin. Kaudella 2011–2012 hän oli pudotuspeleissä joukkueen paras maalintekijä viidellä osumallaan. Zaar voitti kauden päätteeksi J18 Allsvenskanin mestaruuden. Hän pelasi kautensa pääosin kuitenkin Röglen J20-junioreissa, joiden kolmanneksi paras pistemies Zaar oli tehoilla 14+24=38. Pudotuspeleissä hän oli joukkueen paras pistemies ja maalintekijä tehoilla 5+3=8. Zaar voitti kauden päätteeksi J20 SuperElitin pronssia.

Columbus Blue Jackets varasi Zaarin kuudennella kierroksella 152. pelaajana NHL:n varaustilaisuudessa 2012. Kaudella 2012–2013 hän debytoi Röglen Elitserien-joukkueessa, jossa Zaar pelasi 25 runkosarjaottelua tehopistein 2+1=3 sekä seitsemän Kvalserien-ottelua tehden yhden maalin. Hän teki Elitserien-debyyttinsä 9. lokakuuta 2012 vieraissa Brynäs IF:ää vastaan. Zaar sai ottelussa jääaikaa 7.44 minuuttia ja hän keräsi yhden kahden minuutin jäähyn. Zaar teki Elitserien-uransa avausmaalin seuraavassa ottelussa 11. lokakuuta 2012 MODO Hockeyn Bernhard Starkbaumin taakse. Tammikuussa 2013 Rögle lainasi hänet sarjatasoa alemmas HockeyAllsvenskanin BIK Karlskogaan toistaiseksi voimassa olleella sopimuksella. Zaar pelasi joukkueessa 15 runkosarja- ja kuusi nousukarsintaottelua tehden yhteensä tehot 2+8=10. Maaliskuussa 2013 hän teki vuoden mittaisen jatkosopimuksen Allsvenskaniin pudonneen Röglen kanssa. Kaudella 2013–2014 Zaar oli joukkueen toiseksi paras pistemies tehoilla 16+20=36. Hän voitti myös koko Kvalserienin piste- ja syöttöpörssin tehoilla 2+12=14. Rögle jäi kuitenkin ilman sarjanousua.

Huhtikuussa 2014 Zaar teki kaksivuotisen sopimuksen Elitserien-joukkue Luleå HF:n kanssa. Toukokuussa hän teki kolmivuotisen NHL-tulokassopimuksen Columbus Blue Jacketsin kanssa, mutta Zaar siirtyi kuitenkin kaudeksi 2014–2015 vielä lainalle Luulajaan. Hänen ensimmäinen kokonainen Ruotsin pääsarjakautensa toi 55 runkosarjaottelussa tehot 9+18=27 sekä yhdeksässä playoff-ottelussa tehot 2+2=4. Zaar oli Mestarien liigassa joukkueen paras pistemies ja maalintekijä tehoilla 7+7=14. Hän voitti CHL:n mestaruuden.

Kauden 2015–2016 Zaar pelasi kokonaan AHL-joukkue Lake Erie Monstersissa, jossa tulokaskausi toi 71 runkosarjaottelussa tehot 21+22=43 ja 17 playoff-ottelussa tehot 7+5=12. Hän oli runkosarjassa joukkueen kolmanneksi paras pistemies. Zaar voitti kauden päätteeksi Calder Cupin. Lokomotiv Jaroslavl varasi hänet ensimmäisellä kierroksella 32. pelaajana KHL:n varaustilaisuudessa 2016. Myös kauden 2016–2017 Zaar pelasi kokonaan farmissa, kun Lake Erie Monsters siirtyi nimeen Cleveland Monsters. Hän oli joukkueen neljänneksi paras pistemies tehoilla 8+22=30.

Zaar palasi kaudeksi 2017–2018 kotimaahansa, ja hän siirtyi kaksivuotisella sopimuksella Malmö Redhawksin SHL-joukkueeseen. Zaar ei pelannut joukkueessa kuitenkaan toista sopimuskauttaan, ja hänen sopimuksensa purettiin yhteisymmärryksessä huhtikuussa 2018, kun molemmat osapuolet eivät olleet tyytyväisiä Zaariin kohdistuneisiin odotuksiin. Runsas viikko myöhemmin hänen tiedotettiin palaavan kauden 2018–2019 kattavalla sopimuksella Rögle BK:n SHL-joukkueeseen. Zaar oli tehoilla 13+22=35 joukkueen toiseksi paras maalintekijä Leon Bristedtin kanssa ja hän sijoittui sisäisessä pistepörssissä kolmanneksi. Joulukuussa 2018 Zaar teki Röglen kanssa kaksivuotisen jatkosopimuksen. Kaudella 2019–2020 hän jakoi tehoilla 16+21=37 joukkueen sisäisen maalipörssin voiton Dennis Everbergin kanssa ja sisäisen pistepörssin toisen sijan Ted Brithénin kanssa. Zaar voitti myös Röglen sisäisen tehotilaston lukemalla +13. Syyskuussa 2020 hänen sopimustaan seuran kanssa jatkettiin taas kahdella vuodella kevääseen 2023.

### Maajoukkueura

Zaar on pelannut Ruotsin A-maajoukkueessa 25 ottelua tehopistein 6+2=8. Hän teki A-maajoukkuedebyyttinsä Euro Hockey Challengessa 2. huhtikuuta 2015 Trenčínissä Slovakiaa vastaan. Ensimmäisen A-maajoukkuemaalinsa Zaar teki 4. huhtikuuta 2019 Topoľčanyssa pelatussa harjoitusottelussa Slovakiaa vastaan. Hänen osumansa jäi Ruotsin 0–4-voittoon päättyneen ottelun voittomaaliksi.

Zaar on pelannut myös 17 nuorten ja seitsemän poikien maaottelua.

Muuta
-----

Zaarin isoveli Jonathan pelasi omalla urallaan puolustajana Norjan pääsarjatasolla ja Ruotsin alemmissa sarjoissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2012–2013 | BIK Karlskoga | Allsvenskan | 15 | 0 | 7 | 7 | 4 | – | – | – | – | – |
|  | Rögle BK | Elitserien | 25 | 2 | 1 | 3 | 0 | – | – | – | – | – |
| 2013–2014 | Rögle BK | Allsvenskan | 52 | 16 | 20 | 36 | 28 | – | – | – | – | – |
| 2014–2015 | Luleå HF | SHL | 55 | 9 | 18 | 27 | 18 | 9 | 2 | 2 | 4 | 6 |
| 2015–2016 | Lake Erie Monsters | AHL | 71 | 21 | 22 | 43 | 22 | 17 | 7 | 5 | 12 | 4 | Calder Cup |
| 2016–2017 | Cleveland Monsters | AHL | 55 | 8 | 22 | 30 | 24 | – | – | – | – | – |
| 2017–2018 | Malmö Redhawks | SHL | 50 | 9 | 17 | 26 | 6 | 10 | 0 | 2 | 2 | 2 |
| 2018–2019 | Rögle BK | SHL | 50 | 13 | 22 | 35 | 16 | 2 | 1 | 1 | 2 | 12 |
| 2019–2020 | Rögle BK | SHL | 48 | 16 | 21 | 37 | 14 | – | – | – | – | – |
| 2020–2021 | Rögle BK | SHL | 52 | 18 | 32 | 50 | 22 | 11 | 4 | 4 | 8 | 0 |
| 2021–2022 | Torpedo Nižni Novgorod | KHL | 28 | 4 | 10 | 14 | 10 | – | – | – | – | – |
|  | Rögle BK | SHL | 16 | 3 | 12 | 15 | 4 | 13 | 4 | 7 | 11 | 2 |
| 7 kautta | yhteensä | Elitserien/SHL | 296 | 70 | 123 | 193 | 80 | 45 | 11 | 16 | 27 | 22 |
| 2 kautta | yhteensä | AHL | 126 | 29 | 44 | 73 | 46 | 17 | 7 | 5 | 12 | 4 |

Lähteet
-------

* Daniel Zaar The Internet Hockey Databasessa (englanniksi)
* Daniel Zaar Eurohockey-sivustolla (englanniksi)
* Daniel Zaar *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Daniel Zaar *Elite Prospects*. Everysport Media Group AB.  (englanniksi)
2. ↑  Elite Prospects - Jonstorps IF J18 *eliteprospects.com*. Everysport Media Group. Viitattu 17.11.2020. (englanniksi)
3. ↑  Elite Prospects - Rögle BK J18 *eliteprospects.com*. Everysport Media Group. Viitattu 17.11.2020. (englanniksi)
4. ↑  Elite Prospects - Rögle BK J20 *eliteprospects.com*. Everysport Media Group. Viitattu 17.11.2020. (englanniksi)
5. ↑  Daniel Zaar *SHL.se*. SHL AB. Viitattu 17.11.2020. (ruotsiksi)
6. ↑  BIK lånar in forward från Rögle  16.1.2013. BIK Karlskoga.  Arkistoitu 7.10.2014. Viitattu 24.1.2015. (ruotsiksi)
7. ↑  Erikzon, Olof: Rögle förlänger med trio egna produkter *roglebk.se*.  28.3.2013. Rögle Marknads AB. Viitattu 24.1.2015. (ruotsiksi)[vanhentunut linkki]
8. ↑  Elite Prospects - Rögle BK *eliteprospects.com*. Everysport Media Group. Viitattu 17.11.2020. (englanniksi)
9. ↑  Kval till SHL *stats.swehockey.se*. Svenska Ishockeyförbundet. Viitattu 17.11.2020. (englanniksi)
10. ↑  Pettersson, Robert: Kvalseriekungen skrev på för Luleå *Hockeysverige.se*.  22.4.2014. NewsMe. Viitattu 24.1.2015. (ruotsiksi)
11. ↑  Hedlund, Robert: Klart med eftertraktad forward *luleahockey.se*.  22.4.2014. Luleå Hockey Drift AB. Viitattu 24.1.2015. (ruotsiksi)
12. ↑  Blue Jackets sign forward Daniel Zaar to three-year Entry Level contract *nhl.com/bluejackets*.  30.5.2014. COLUMBUS, OHIO:  Columbus Blue Jackets. Viitattu 24.1.2015. (englanniksi)
13. ↑  Jarmo Kekäläisen Columbus sorvasi sopimuksen lupaavalle hyökkääjälle *suomikiekko.com*.  31.5.2014. Nordic Sport Media. Viitattu 31.5.2015.
14. ↑  Elite Prospects - Luleå HF *eliteprospects.com*. Everysport Media Group. Viitattu 17.11.2020. (englanniksi)
15. ↑  Elite Prospects - Lake Erie Monsters *eliteprospects.com*. Everysport Media Group. Viitattu 17.11.2020. (englanniksi)
16. ↑  Elite Prospects - Cleveland Monsters *eliteprospects.com*. Everysport Media Group. Viitattu 17.11.2020. (englanniksi)
17. ↑  Winnberg, Christian: Daniel Zaar klar för Malmö Redhawks *malmoredhawks.com*.  7.5.2017. Malmö Redhawks Ishockey AB. Viitattu 17.11.2020. (ruotsiksi)
18. ↑  Sjöstrand, Simon: Uppgifter: Duon lämnar Malmö Redhawks *aftonbladet.se*.  18.4.2018. Aftonbladet Hierta. Viitattu 17.11.2020. (ruotsiksi)
19. ↑  Mauritzson, Lasse: Daniel Zaar klar för Rögle BK *roglebk.se*.  26.4.2018. Rögle Marknads AB. Viitattu 17.11.2020. (ruotsiksi)
20. ↑  Elite Prospects - Rögle BK *eliteprospects.com*. Everysport Media Group. Viitattu 17.11.2020. (englanniksi)
21. ↑  Mauritzson, Lasse: Rögle BK förlänger med Daniel Zaar *roglebk.se*.  14.12.2018. Rögle Marknads AB. Viitattu 17.11.2020. (ruotsiksi)
22. ↑  Elite Prospects - Rögle BK *eliteprospects.com*. Everysport Media Group. Viitattu 17.11.2020. (englanniksi)
23. ↑  Mauritzson, Lasse: Zaar: "Kul att få vara kvar på resan" *roglebk.se*.  22.9.2020. Rögle Marknads AB. Viitattu 17.11.2020. (ruotsiksi)
24. ↑  Slovakia vs Sweden - EHC - Euro Hockey Challenge *pointstreak.com*.  2.4.2015. Pointstreak Sports Technologies Inc. Viitattu 17.11.2020.
25. ↑  SVK - SWE (0-4) *stats.swehockey.se*.  4.4.2019. Svenska Ishockeyförbundet. Viitattu 17.11.2020. (englanniksi)
26. ↑  Jonathan Zaar *Elite Prospects*. Everysport Media Group AB.  (englanniksi)